CELEX: 62008CN0319
Language: fi
Date: 2008-07-15 00:00:00
Title: Asia C-319/08: Ennakkoratkaisupyyntö, jonka Giudice di Pace di Ischia on esittänyt 15.7.2008 — Lucia Anna Giorgia Iacono v. Telecom Italia SpA

13.9.2008   
            
            
               FI
            
            
               Euroopan unionin virallinen lehti
            
            
               C 236/11
            
         Ennakkoratkaisupyyntö, jonka Giudice di Pace di Ischia on esittänyt 15.7.2008 — Lucia Anna Giorgia Iacono v. Telecom Italia SpA
   (Asia C-319/08)
   (2008/C 236/17)
   Oikeudenkäyntikieli: italia
   Ennakkoratkaisua pyytänyt tuomioistuin
   Giudice di Pace di Ischia
   Pääasian asianosaiset
   
      Kantaja: Lucia Anna Giorgia Iacono
   
      Vastaaja: Telecom Italia SpA
   Ennakkoratkaisukysymys
   Onko edellä mainituilla yhteisön oikeussäännöillä (ihmisoikeuksien ja perusvapauksien suojaamiseksi tehdyn eurooppalaisen yleissopimuksen 6 artikla, direktiivi 2002/22/EY (1), direktiivi 1999/44/EY (2), komission suositus 2001/310/EY (3) ja direktiivi 1998/257/EY (4)) välittömästi sitova vaikutus ja onko niitä tulkittava siten, että riitoihin, ”jotka koskevat käyttäjien ja operaattoreiden välistä sähköistä viestintää ja jotka johtuvat yleispalveluun ja laeissa, viranomaisten päätöksissä, sopimusehdoissa ja palvelusopimuksissa vahvistettuihin loppukäyttäjien oikeuksiin liittyvien säännösten rikkomisesta” (viestintäalan sääntelyviranomaisen päätöksen N:o 173/07/CONS 2 §:ssä tarkoitetut riidat), ei pidä soveltaa pakollista riidanratkaisuyritystä, josta määrätään tuomioistuimessa nostettavan kanteen tutkimatta jättämisen uhalla, jolloin tätä tulkintaa sovelletaan ensisijaisesti viestintäalan sääntelyviranomaisen edellä mainitun päätöksen 3 §:n 1 momenttiin perustuvaan oikeussääntöön nähden?
   
      (1)  EYVL L 108, s. 51.
   
      (2)  EYVL L 171, s. 12.
   
      (3)  EYVL L 109, s. 56.
   
      (4)  EYVL L 115, s. 31 (komission suositus).